
საქართველოს შინაგან საქმეთა მინისტრის
ბრძანება №848

2006 წლის 6 ივლისი

ქ.თბილისი
„საქართველოს შინაგან საქმეთა სამინისტროს  მოსამსახურეთა თანამდებობრივი სარგოს განაკვეთებისა და  სამინისტროს სავალდებულო სამხედრო სამსახურის  სამხედრო მოსამსახურეთა ფულადი სარგოს განსაზღვრის  შესახებ” საქართველოს შინაგან საქმეთა მინისტრის 2006  წლის 2 თებერვლის №115 ბრძანებაში ცვლილებების შეტანის  თაობაზე
„ნორმატიული აქტების შესახებ” საქართველოს კანონის 36-ე მუხლის პირველი პუნქტისა და 47-ე მუხლის პირველი პუნქტის, “საქართველოს შინაგან საქმეთა სამინისტროს დებულების დამტკიცების შესახებ” საქართველოს პრეზიდენტის 2004 წლის 27 დეკემბრის №614 ბრძანებულებით დამტკიცებული დებულების 11-ე პუნქტის „ა” და „ნ” ქვეპუნქტების, “საქართველოს შინაგან საქმეთა სამინისტროს მოსამსახურეთა და სამოქალაქო პირთა სოციალური დაცვისა და მატერიალური უზრუნველყოფის შესახებ” საქართველოს პრეზიდენტის 2005 წლის 23 დეკემბრის №1082       ბრძანებულების საფუძველზე, ვბრძანებ:  

   მუხლი 1. “საქართველოს შინაგან საქმეთა სამინისტროს მოსამსახურეთა თანამდებობრივი სარგოს განაკვეთებისა და სამინისტროს სავალდებულო სამხედრო სამსახურის სამხედრო მოსამსახურეთა ფულადი სარგოს განსაზღვრის შესახებ” საქართველოს შინაგან საქმეთა მინისტრის 2006 წლის 2 თებერვლის №115 ბრძანებაში (სსმ 03.02.2006,  №14,  მუხ. 179)  შეტანილ იქნეს შემდეგი ცვლილებები:

1. ბრძანების სათაური და პრეამბულა ჩამოყალიბდეს შემდეგი რედაქციით:

„საქართველოს შინაგან საქმეთა სამინისტროს მოსამსახურეთა და სამოქალაქო პირთა თანამდებობრივი სარგოს განაკვეთებისა და სამინისტროს სავალდებულო სამხედრო სამსახურის სამხედრო მოსამსახურეთა ფულადი სარგოს განსაზღვრის შესახებ
„საქართველოს 2006 წლის სახელმწიფო ბიუჯეტის შესახებ” საქართველოს კანონის, ,,ნორმატიული აქტების შესახებ” საქართველოს კანონის 47-ე მუხლის პირველი პუნქტის შესაბამისად და საქართველოს შინაგან საქმეთა სამინისტროს მოსამსახურეთა და სამოქალაქო პირთა შრომის ანაზღაურების მოწესრიგების მიზნით, ვბრძანებ:”.
2. ბრძანების პირველი, მე-2 და მე-6 პუნქტები ჩამოყალიბდეს შემდეგი რედაქციით:

„1. განისაზღვროს საქართველოს შინაგან საქმეთა სამინისტროს (შემდგომში – სამინისტროს) მოსამსახურეთა და სამოქალაქო პირთა თანამდებობრივი სარგოს განაკვეთები თანდართული ნუსხების მიხედვით.

2. სამინისტროს მოსამსახურეებს და სამოქალაქო პირებს თანამდებობრივ კატეგორიებს ანიჭებს საქართველოს შინაგან საქმეთა მინისტრი ან საამისოდ უფლებამოსილი პირები.

6. ბრძანებით განსაზღვრული სამინისტროს მოსამსახურეთა და სამოქალაქო პირთა თანამდებობრივი სარგოს განაკვეთები და სამინისტროს სავალდებულო სამხედრო სამსახურის სამხედრო მოსამსახურეთა ფულადი სარგო ამოქმედდეს 2006 წლის 1 იანვრიდან.

მუხლი 2.   ბრძანება ამოქმედდეს 2006 წლის 1 იანვრიდან.

ი.  მერაბიშვილი
